Seg tbadutin-agi, nezmar ad d-nini dakken tinfaliyin tiɣerfanin d agraw n wawalen, yesɛan assaɣ, ttaken-d yiwen n unamek, ur nezmir ara ad n-beddel neɣ ad nekkes yiwen wawal seg tenfalit imi aya ad s-yekkes neɣ ad as-yessaɣli anamek-is. Tanfalit taɣerfant mači yiwen unamek kan i tezmar ad tesɛu, tezmar ad tili tcudd ɣer unnar i deg d-ttwabder, akken daɣ tezmar ur tesɛi ara anamek-nni iseḥḥan, tesɛa assaɛ ɣer wanda id-tettwabder, akken daɣ ad d-naff dakken ttemgaradent tenfaliyin tiɣerfanin seg tmeslayt ɣer tayeḍ.